MPEG


 * "MPEG (Μoving Picture Experts Group)"**

Η Μoving Picture Experts Group (Ομάδα ειδικών στην κινούμενη εικόνα) απ' όπου πήρε & το όνομα (MPEG) του ISO/IEC, αναπτύσσει πρότυπα για βίντεο και ήχο από το 1988. Συντονιστής της επιτροπής MPEG είναι ο Leonardo Chiariglione, ο δημιουργός του MPEG. Πρόκειται για μια επιτροπή που εργάζεται πάνω στην τυποποίηση των τρόπων κωδικοποίησης και παρουσίασης κινούμενης εικόνας και ήχου. Τα πρότυπασυμπίεσης οπτικοακουστικών δεδομένων (βίντεο και ήχου) είναι τα παρακάτω:


 * **MPEG-1:** μέρος του οποίου είναι και τα πρότυπα MPEG-Layer τα οποία αφορούν μόνο στον ήχο, ενώ το πρότυπο MPEG-1 αφοράσυνολικά στο βίντεο και στον ήχο. Οριστικοποιήθηκε στα τέλη του 1992. MPEG- LAYER 3το οποίο έχει την καλύτερη επίδοση από τα τρία στρώματα. Η ποιότητά του είναι υποδεέστερη αλλά πολύ κοντά σ'αυτή του CD. Σε αντίθεση με τα MPEG-Layer 1, MPEG-Layer 2 το ΜΡ3 κατάφερε να αφαιρέσει τα πλεονάζοντα στοιχεία από το αρχείο ήχου (θορύβους και κάπους ήχους) που ουσιαστικά δεν μπορούσε να ακούσει το ανθρώπινο αυτί.


 * **MPEG-2:** αποτελεί μια επέκταση των προτύπων MPEG-1, όχι σε ό,τι αφορά τους αλγόριθμους συμπίεσης (αυτοί παραμένουν ακριβώς οι ίδιοι) αλλά σε ό,τι αφορά τις επιπλέον δυνατότητες (πολλά κανάλια ήχου, μεγαλύτερος ρυθμός δεδομένων κ.ά.). Οριστικοποιήθηκε το 1994.


 * **MPEG-4:** αφορά και στον ήχο και στην εικόνα, κυρίως για χρήση στο Internet/Intranet και στις κάθε είδους παρουσιάσεις πολυμέσων, προσφέροντας ακόμη μεγαλύτερες συμπιέσεις. Η πρώτη έκδοση τελείωσε στα τέλη του 1998 και η δεύτερη στα τέλη του 1999.


 * **MPEG-7:** το συγκεκριμένο σε αντίθεση με τα MPEG-1, MPEG-2 και MPEG-4, δεν καθορίζει τους αλγορίθμους συμπίεσης. Πρόκειται για ένα πρότυπο, το οποίο χρησιμοποιείται για την αναζήτηση πληροφοριών σε εφαρμογές πολυμέσων, το φιλτράρισμα, τη διοίκηση και την επεξεργασία. Οριστικοποιήθηκε το 2001.


 * **MPEG-21:** είναι ένα πρότυπο το οποίο πρόκειται να καθορίσει ένα πλαίσιο πολυμέσων που θα επιτρέψει τη διαφανή και αυξημένη χρήση των πόρων πολυμέσων μέσω ενός ευρέως φάσματος δικτύων και συσκευών που θα χρησιμοποιούνται από διαφορετικές κοινότητες. Το πλαίσιο θα περιγράψει πώς αυτά τα υπάρχοντα συστατικά μπορούν να χρησιμοποιηθούν από κοινού. Η βασική αρχιτεκτονική έννοια του MPEG - 21 είναι το ψηφιακό στοιχείο(συνδυασμός πόρων, μεταδεδομένων και δομής).

.